
SCOL PREPARATORIO NOS PARAISO TA HOPI 
ENTUSIASMA Y CONTENTO CU FLIPBOARDS DI E 
PROYECTO EDUTECH 


diaranson 13 di December, Prome Minister Evelyn Wever- 
Croes a bishita Scol Preparatorio Nos Paraiso cu ta situa 
na Paradera. E Proyecto aki ta encera 7 flipboards pa asina 
lesnan por bay na manera digital. Prome Minister a wordo ricibi 
pa e docentenan y muchanan hopi contento y entusiasma cu e 
bishita pero sigur tambe cu e flipboards cu lo haci enseñansa 
na e scol hopi mas bunita y interactivo. 


Prome Minister a pasa den cada klas pa comparti cu e 
muchanan y mira con e muchanan ya caba ta domina e 
flipboards hopi bon y con hopi nan ta gusta e forma digital 
aki pa siña, te hasta un mucha e expresa na final “Ay no, les 
a caba caba”, dunando un sentimento di satisfaccion cu e 
Proyecto di Edutech ta brindando na scolnan rond di Aruba. 
“Tanto maestro como e alumnonan ta hopi entusiasma cu 
nan flipboards. Algo hopi bunita pa mira cu como un ekipo, 
maestronan ta carga e proyecto, a traha nan proyecto na un 
forma hopi profecional y a gana y a ehecute den nan klasnan”, 
Prome Minister a remarca. 

Prome Minister a duna di conoce cu cada klas ta ehecuta e 
Proyecto na nan forma particular, incluyendo hasta lesnan di 
gymnastiek den klasnan. “Mi ta hopi contento di mira con e 
Proyecto a wordo ehecuta na Scol Preparatorio Nos Paraiso y 
mi ta sigur cu e manera digital aki di enseñansa, lo trece hopi 
benificion pa nos alumnonan”, Prome Minister a expresa. 


Prome Minister ta felicita cabesante, cabesante suplemente, 
na e ekipo di educadornan y alumnonan di Scol Preparatorio 
Nos Paraiso. “Pabien cu boso a gana e flipboards di e Proyecto 
di Edutech y danki na henter e ekipo di maestro pa traha hopi 
duro y logra esaki pa e muchanan di scol preparatorio na 
Paradera”. EEE 

Prome Minister Evelyn Wever-Croes: 
Danki na Fraccion di MEP y RAIZ a aproba e presupuesto supletorio 2023 


GOBIERNO POR REALISA INVERSIONNAN 
GRANDI PA NOS PAIS 
PRONTO UN SCOL MAVO NA PARADERA 

Dialuna 11 di December, Parlamento a aproba e presupuesto 
supletorio 2023 cu 11 voto na fabor di MEP y RAIZ y 9 voto 
contra. Esaki ta e di dos cambio riba presupuesto supletorio 
pa 2023 cu a wordo haci. Prome Minister Evelyn Wever- 
Croes a gradici e Departamento di Finansas, DWJZ y tur otro 
departamento, cu ta yuda cu e maneho y ehecucion financiero y 
a prepara e documentonan pa asina e Presupuesto Supletorio 
a wordo trata tempran y cu un surplus. 


Prome Minister a gradici tambe coleganan Minister, kendenan 
cu disciplina y determinacion, hunto a logra pa e hecho 
historico di nos pais ta un realidad, cu un surplus. Ministernan 
di Gabinete Wever-Croes ta para pa bon gobernacion, y un 
finansa publico saludabel. Contario na e gabinete Eman, e 
Gobierno aki a fiha un rumbo y ta kere cu nos pais merece 
miho cu un finansas publico na orden. Y esaki ta e maneho y 
meta di cada minister di Gabinete Wever-Croes. 


Principalmente, Prome Minister ta gradici Minister di Finansas, 
Xiomara Maduro, cu sigur no tin'e facil den e desaroyonan di 
nos pais pero cu e vision cu e ta aplica, ta logrando. 


Sin laga afo e comunidad di Aruba, Premier ta gradici henter 
pueblo di Aruba pa e confiansa brinda den Gabinete Wever- 
Croes pa haci e trabou un biaha mas y demostra cu Gobierno 
a cumpli y ta cumpliendo. 


Prome Minister a remarca cu e presupuesto aki ta refleha 
recuperacion di Aruba y no por kere cu algun Parlamentario 


ta contra di e ley aki. Por ripara cu nos turismo a crece y a 
trece mas entrada cu nos a premira; nos economia a crece y a 
genera mas entrada cu nos a premira. 


Aruba a conoce inversionnan cu no a bin ranca for di lomba di 
pueblo manera oposicion ta insinua. For di e documentonan 
cu tur Parlamentario a haya, nan por a lesa cu parti di e 
inversionnan aki a bin for di Agio. Ora cu Gobierno a emiti 
bonds pa por presta placa, e cumpradornan kier a asegura 
cu nan ta haya e bonds pa cua motibo nan a ofrece mas di 
loke cu Gobierno a pensa cu nan lo tawata kier a ofrece. E 
inversionistanan tin confiansa den Gobierno di Aruba y kier ta 
parti di recuperacion y hasta ta dispuesto pa paga mas. 


“E placa aki ta bin pasobra nos economia a crece. Turistanan 
a bin y nan a trece mas placa aden. Y nos a inverti e placa 
aki. Door di crecemento di turismo, Triple A por a duna mas 
dividendo cu tambe a contribui na e ‘meevallers’ y a trece 
50+ miyon florin adicional. Danki na esaki, por a presenta na 
Parlamento 29 miyon extra pa inverti na proyecto e aña aki. 


Danki na Fraccion di MEP y RAIZ, awor Gobierno por realisa 
inversionnan den enseñansa; den speelplaats, den MAVO 
na Paradera. Inversionnan den siguridad; post nobo pa 
Brandweer. Inversion den oficinanan pa Parlamentarionan. 
Mas computer pa digitalisa servicio di Gobierno. Inversion den 
cuido di nos grandinan; Placa pa trahadonan di SABA y cuido 
di nos grandinan. Mi ta gradici e Parlamentarionan aki pa e 
sosten”, Prome Minister di nos pais a termina bisando. MN 


BON PASCO 
y Feliz 2024 


Diaranson 13 December 2023 


Unsell Arends 


MINISTER 


MINISTERIO DI NATURALESA TA LANSA 


PROYECTO DI AGRIC 

Minister di Naturalesa ta orguyoso di anuncia un ampliacion 
den su proyecto di agroforesteria sintropico, conoci como 
"Syntropic Agroforestry". 


E proyecto lo involucra 12 scolnan basico, promoviendo 
agricultura sostenibel y siguridad alimenticio bou di muchanan. 
Alabes, ta inclui Instituto Pedagogico Arubano (IPA) como un 
scol adicional pa guia docentenan riba e importancia di incucla 
e balor di agricultura den e siguiente generacion pa medio di e 
tecnicanan nobo di agroforesteria. 


E 13 scolnan a wordo selecta a base di nan motivacion pa 
participa, tereno disponibel cu acceso na awa y coriente, y 
compromiso di nan mes pa contribui na e proyecto. E proyecto 
ta cuminsa 2024 y ta inclui varios tayer y e plantamento di e 
matanan riba un diasabra di 7'or di mainta te cu 1'or di merdia. 
Den esaki lo invita mayornan y ciudadano den comunidad pa 
duna un man y aporta na e proyecto bunita aki como boluntario. 


Ministerio di Naturalesa ta colaborando cu Santa Rosa y 
Living Soil unda muchanan lo tin e oportunidad di siña tocante 
agroforesteria y e mehoracion di calidad di tera y con por 
contribui na siguridad di alimentacion. Den esaki lo tin tayer pa 

esnan cu lo mantene e cunucu di alimentacion na e scolnan, 
pa nan por siña mas tocante e principionan di e tecnica, guia 
e scolnan den e proceso di plantacion di mata riba nan tereno, 


brindando nan cu material necesario. 


Pa complementa esaki, IPA lo wordo envolvi pa instrui nan 
docentenan den e tecnicanan di agroforesteria, introduciendo 
e enseñansa di sostenibilidad den nan curiculo. 


“Nos ta masha entusiasma pa trece 12 scolnan basico y IPA 
den e proyecto aki cu lo tin un impacto positivo tanto pa e 
hobennan como pa nos comunidad en general,” segun Minister 
Ursell Arends. “Pa nos, esaki ta un oportunidad pa cultiva no 
solamente tera, pero tambe conocemento y aprecio pa nos 
naturalesa.” 


Eproyectotaunesfuersocolaborativocutacontacuparticipacion 
activo di docentenan, studiantenan, y boluntarionan. Ministerio 
di Naturalesa ta kere firmemente cu e colaboracion aki por 
logra un cambio impactante pa fomenta agricultura sostenibel 
na Aruba. E proyecto ta planifica pa cuminsa su ehecucion na 
2024. 

DI 7'OR PA 11'OR DI MAINTA 


ULTIMO BAKI DEN BARIO 2023 


San Nicolas 

Durante tratamento di Segundo Cambio di Presupuesto 2023 
Minister di Finansa Xiomara Maduro : 


RESULTADO POSITIVO DI RAPORTNAN FINANCIERO 
TA DEMOSTRA ARUBA SU DISCIPLINA Y SERIEDAD 
DEN MANEHO FINANCIERO 


Danki na e esfuerso di profesionalnan Arubano, Aruba ta keda un baranca resiliente 


= 

Durante di e tratamento di e Segundo Cambio di Presupuesto 
2023 den Parlamento, Minister di Finansa Xiomara Maduro a 
enfatisa cu tin pruebanan suficiente cu e maneho financiero di 
Pais Aruba ta riba bon caminda. 


ECONOMIA DI ARUBA TA RECUPERANDO 

Apenas tres aña despues di e pandemia mas grandi na mundo, 
Aruba su economia a cuminsa recupera grandemente. Den 
region Caribe, Pais Aruba ta e Pais cu su economia mas a 
wordo afecta, ya cu e unico fuente di entrada di turismo a cay 
afo. Hulanda a brinda nos Pais ayudo financiero y hunto cu 
e trabou duro di profesionalnan Arubiano a logra stabilisa y 
recupera nos economia mas lihe cu a wordo pronostica. 


RESULTADONAN FINANCIERO POSITIVO 
E mandatario ta enfatisa cu e raportnan di tanto institutonan 
financiero internacional manera International Monetary Funds 

(IMF), rating bureaunan Fitch y 
Standard & Poor's y tambe di 
instituto local manera Banco Central 
di Aruba, ta contene resultadonan 
positivo cu ta mustra e progreso 
economico y financiero di Aruba. 
Tur e raportnan aki ta publico y por 
lesa nan riba website di gobierno. 
aw 


| BALORA ESFUERSO ARUBANO 

Densupresentacion den Parlamento 
Minister Xiomara Maduro a trece 
dilanti cu e evaluacion positivonan 
aki di Aruba ta e resultado di trabou 
duro di nos profesionalnan cu ta kere 
y stima Pais Aruba. 'No tin ningun 
otro hende cu por stima nos Pais mas cu nos mes. Historia 
a demostra un bes mas cu Aruba ta un baranca resiliente y 
cu hunto nos por traha na bienestar y progreso di nos Pais,' 
tabata palabraban di e mandatario. 


ARUBA SU FINANSA TA RIBA BON CAMINDA 

Apesar cu parlamentarionan den oposicion ta trata di malinforma 
nos comunidad durante e tratamento di e Presupuesto 2023, e 
rapportnan financiero di institutonan financiero internacional y 
local ta demostra otro. E mandatario ta enfatisa cu e ta maneha 
e finansa publico di Pais Aruba cu seriedad y disciplina. Como 
Pais nos mester duna reconocimento y yama danki na tur nos 
profesionalnan di e Departamentonan di Gobierno, Parlamento, 
Conseho di Minister y den comunidad en general. Danki na e 
esfuersonan haci, awe e finansa publico di Pais Aruba riba un 
bon caminda y Aruba ta keda un baranca resiliente. MIN 

Diamars mainta Minister di Turismo y Salud Publico sr. Dangui 
Oduber conhuntamente cu CEO di Aruba Tourism Authority 
(ATA), sra. Ronella Croes, tambe parlamentario, sr. Alvin 
Molina, y e representante di San Nicolas Business Association, 
sr. Errol De Freytas, a hiba algun palabra den e conferencia di 
prensa pa e proyecto di “Baby Beach”. 


E conferencia di prensa tabata pa anuncia cu e “Fase 2” di e 
Masterplan pa e area di Sereo Colorado a wordo finalisa. Den 
e masterplan di Seroe Colorado, e proyecto nan manera Baby 
Beach y Rodgers Beach lo haya nan “upgrading” y cu esaki a 
hasi un inversion importante pa Aruba, cu lo haci un impacto 
grandi pa e districto di San Nicolas. 


Fase 2 a consisti di un construccion di parkeo completamente 
nobo, bunita landscaping, tambe un turtle wall nobo, unda a 
hala esaki mas atras y yena e area cu santo blanco pa asina 
haci e area di beach mas grandi y tambe a reconstrui e trapi 
di Baby Beach cu tabata deteriorando. A inclui iluminacion, 
landscaping y tambe systema di irigacion. 


E Fase 2 di e proyecto aki ta pa eleva henter e area rond di e 
playanan di Baby Beach pa asina nos localnan y turistanan por 
disfruta di dje. 

Pronto, dentro di e prome cuartal di aña 2023, gobierno lo 
anuncia e destaho publico di Fase 3 di e proyecto. Den e fase 
aki lo renoba e 2 tennis court, tambe lo traha riba un court 
multifunctional cu por wordo uza pa por ehempel beach tennis, 
beach volley, beach soccer y otro tipo di deportenan. E gazebo 
mei mei di e tennis courtnan lo bira un restaurant y lo bay tin 
bañonan publico pa tur bishitante. Lo pone tambe dos kiosko 
caminda hende por pasa cumpra cuminda y/of bebida. E 
meta ta pa e kioskonan aki refleha e cultura Arubano y bende 
cumindanan cu ta tipico den e area di Caribe. 


Minister Dangui Oduber ta enfoka cu turismo ta e driver di 
nos economia y pesei su maneho ta pa sigui desaroya cu 


embeyesimento den un manera sostenibel y alaves teniendo 
na cuenta e importancia di conserva nos naturalesa. 

Minister Oduber ta gradici ATA, DOW, DIP pa e bon cooperacion 
pa por sigui cu e bunita proyecto pa San Nicolas y duna un 
balor agrega na producto Aruba. 


Finalmente Minister Oduber ta hopi satisfecho di mira con su 
vision ta cristalisando. Un vision sin accion no ta un vision. 

MINISTER ENDY 
CROES TA BISHITA 
CHRISTMAS VILLAGE 
DI ST. PAULUS 
SCHOOL 


Diabierna ultimo, Minister di Enseñansa y Deporte Endy 
Croes a bishita scol basico St. Paulus School na San Nicolas, 
unda cu nan tabata celebrado nan Christmas Village. E meta 
principal di e Christmas Village aki tabata pa recauda fondo 
pa inverti den innovacion di scol. Desde algun aña atras, 
St. Paulus School a incorpora Chromebook den nan plan di 
estudio den algun klas y nan vision ta pa sigui inverti den 
mas Chromebook pa tur klas. Durante e Christmas Village 
e alumnonan di e scol a demostra nan talento den musica y 
baile. Ademas di esaki, tabatin bendemento di cuminda, “art 8 
craft” y diferente entretenimento. Minister Endy Croes ta felicita 
cabesante Sr. Randy Arends y henter stat di St. Paulus School 
cu ta desplegando un excelente trabou St. Paulus. Alabes ta 
felicita tur cu a contribui pa haci e Christmas Village posibel. 
Finalmente, e mandatario di Enseñansa ta desea henter e 
team di St. Paulus School feliz dianan di fiesta. MN 

MINISTER THIJSEN A REUNI 
CU ATIA 

Minister Plenipotenciario mr. Ady Thijsen den cuadro di su 
bishita di trabao na Aruba a haci un bishita na oficina di ATIA. 


Akinan e mandatario a wordo ricibi door di presidente di ATIA 
Herrick Henriquez y tambe Jennifer Figaroa. Durante di e 
reunion a intercambia cu otro riba diferente pensamentonan. 
Sr. Thijsen a papia riba eventual cooperacion entre ATIA y 
Gabinete di Minister Plenipotenciario di Aruba na Hulanda. 


MINISTER THIJSEN A 
BISHITA EPI 

Minister Plenipotenciario mr. Ady Thijsen den cuadro di su 
bishita di trabao na Aruba a haci un bishita na EPI. Akinan e 
mandatario a reuni cu director di EPI Ankie Danker. Tambe 
presente diparti di EPI tabata Andres Geerman, miembro di 
Managementteam, Randy Tromp unitmanager suplente S&S y 
Zoraida Godoy cu ta manager Studentenzaken. 


Banda di tabata un bishita di cortesia, a toca diferente asunto 
y puntonan den cual Gabinete di Minister Plenipotenciario di 
Aruba na Hulanda lo por hunga un rol importante y por brinda 
sosten unda ta nesesario. 


Den cuadro di su bishita di trabao na Aruba, Minister 
Plenipotenciario mr. Ady Thijsen a reuni cu representante nan 
di e Cuerpo di Consuladonan na Aruba. 


E reunion a tuma lugar na oficina di DBB, unda e mandatario 
a papia cu Eduardo de Veer como decano di Cuerpo di 
Consuladonan y Carlos Augusto, presidente di e Cuerpo di 
Consuladonan. Tambe presente na e combersacion tabata 
director di DBB Jocelyn Croes. 


Durante di e reunion a papia riba diferente asunto y puntonan 
den cual Gabinete di Minister Plenipotenciario di Aruba na 
Hulanda lo por hunga un rol importante y por brinda sosten 
unda ta nesesario. 


MINISTER THIJSEN A PAPIA 


CU VERTEGENWOORDIGER 
VAN NEDERLAND VINCENT 
STORIMANS 


Minister Plenipotenciario mr. Ady Thijsen a haci un bishita na 
oficina di Vertegenwoordiger van Nederland in Oranjestad 
(VNO). 


Akinan Minister Thijsen a papia cu Vincent Storimans, cu na 
juni di e aña aki a tuma e puesto di hefe di VNO Aruba for 
di David Abrahams. E reunion tabata den cuadro di bishita di 
trabao di Minister Thijsen na Aruba, despues di un bishita di 
cortesia recientemente di sr. Storimans na Minister Thijsen na 
Arubahuis. 

Asuntonan General, 
Innovacion, 

Organisacion Gubernamental, 
Infrastructura y 

Planificacion Teritorial 


PROME MINISTER, EVELYN WEVER-CROES 

DIA INTERNACIONAL DI PERSONANAN 
CU LIMITACION 

Riba dia Internacional di Personanan cu 
Limitacion, Stichting Voor Verstandelijk 
Gehandicapten Aruba, hunto cu otro 
organisacionnan y sponsornan, a organisa un 
caminata pa tur nos hendenan special. E 
caminata aki a termina na Linear Park, na 
unda Prome Minister tabata presente, den 
representacion di Minister di Husticia Rocco 
Tjon y Minister di Enseñansa Endy Croes, y a 
dedica algun palabra na esnan presente. 
Prome Minister a gradici y felicita tur nos 
hendenan special riba nan dia, y a sigura nan 
cu nan tin un luga hopi special den curason di 
cada un di nos. 


AEROLINEA LATAM TA INTRODUCI UN 
VUELO DIRECTO PA ARUBA DESDE 

LIMA, PERU 

Durante fin di siman, Prome Minister a atende 
e celebracion di e vuelo inaugural di e 
aerolinea LATAM, cu vuelo directo desde 
Lima, Peru pa Aruba. Durante e ceremonia 
aki, Prome Minister tabata tin e oportunidad 
pa duna un discurso, na unda el a indica cu e 
introduccion di e vuelo aki ta di gran beneficio 
pa pais Aruba, mirando cu e lo brinda e 
bishitantenan di Latinoamerica un opcion mas 

PROME MINISTER TA CELEBRA SU 
CUMPLEAÑOS NA UN MANERA 
DIFERENTE 

Prome Minister, diamars dia 5 di December a 
celebra su cumpleaños na un manera 
diferente y hopi satisfactorio. Durante e ultimo 
simannan Prome Minister a cuminsa invita 
pueblo di Aruba pa un ‘mini’ Expo di su 
cuadranan cu el a bin ta trahando riba nan 
den e ultimo aña. E expo a hiba como tema: 
Relaha y Recarga y a wordo bishita pa un 
publico hopi grandi y hopi entusiasma. E Expo 
no solamente tawata pa celebra su 
cumpleaños cu pueblo di Aruba, pero 
principalmente pa haci un recaudacion pa 
famianan den necesidad, regalando algun di 
nan un macutu cu comestibel pa asina alegra 
nan Pasco un poco. 

PROME MINISTER, EVELYN WEVER-CROES 


Gabinete wever-croes! 


UN TOTAL DI 11 DAMA A RICIBI NAN CERTIFICADO PA 
COMPLETA E TRAYECTO DI FORMACION SOCIAL 
EXITOSAMENTE 

Recientemente, a tuma luga na Marinierskazerne, entrega di 
e certificadonan na e 11 damanan cu a completa e trayecto di 
Formacion Social, Social Vormings Traject (SVT). Prome 
Minister tabata presente na e graduacion aki, den nomber di 
Minister di Husticia Rocco Tjon, pa dirigi palabra na e 11 
damanan, y alabes haci entrega di e certificadonan. Durante 
su discurso, Prome Minister a expresa di ta hopi orguyoso di 
e damanan aki, pa nan compromiso, dedicacion y sacrificio 
demostra a lo largo di nan arduo caminda di formacion, y a 
felicita cada un di e damanan di Formacion Social 2/ SVT2 cu 
a gradua. Tambe el a gradici e team di Formacion Social cu 
ta consisti di Arumil y Bureau Sociale Vorming, y e team di 
Corsou pa nan colaboracion y bunita contribucion. 

Prome Minister Evelyn Wever-Croes: 


PROME MINISTER TA INSTITUI E COMISION; STOP 
VIOLENCIA CONTRA HENDE MUHE 

Durante conferencia di prensa di Gobierno di Aruba, Prome 
Minister a elabora riba e importancia pa sigui cu e lucha pa 
stop abuso y maltrato di hende muhe y di mucha muhe. 
Lamentablemente na Aruba, tambe e tipo di abusonan aki ta 
tuma luga, y pa cu esaki a institui un comision nacional bou 
di liderazgo di e Directora di Centro di Desaroyo di Hende 
Muhe (CEDEHM) señora Miangela Ras, pa yuda Gobierno 
den e lucha pa stop e abuso y maltrato contra e ser 
femenino. 

Cu e comicion aki, Gobierno por haya mas informacion y 
clarificacion, kico exactamente ta e causa di maltrato y abuso 
contra hende muhe, kico nos por haci eficientemente, den 
termino corto, mediano of largo, y ki e rol di Gobierno ta pa cu 
esaki. 


CONFERENCIA DI REFORMA 2023 BASE DI TRABOU DI 
LANDSPAKKET Y VISION PROPIO 

Recientemente, a tuma luga na edificio di FUTURA e 
Conferencia di Reforma 2023 na unda tawata tin 
presentacionnan di DF/CAD y DRH. Aruba ta organisa e 
conferencia di Reforma a base di trabou di landspakket y 
vision propio. 

Prome Minister tawata presente pa duna apertura den un 
discurso na e conferencia y ta pone enfasis riba trabou di 
team local durante e tres aña aki. E meta principal di e 
conferencia tabata pa para keto na dos reforma grandi cu ta 
tumando luga dentro di columna financiero di Pais Aruba, e 
maneho di recurso humano, y pa crea un espacio di 
colaboracion y intercambio pa un grupo di persona cu 
durante casi 3 aña a traha duro y hunto den forma 
constructivo pa asina yuda Pais Aruba sali for di e pandemia 
di COVID-19. 


BON PASCO 
y Feliz 2024 


Mientras nos ta acercando e final di 
aña 2023, laga nos celebra e 
cualidadnan remarcabel cu ta defini 
nos como un nacion admirabel. 
Nos ta un pueblo cu compacion, 
determinacion y abilidad pa bin 
hunto den momentonan di 
necesidad. Ban drenta e Aña Nobo 
lagando e caracteristicanan 
admirabel aki sigui guia nos na 
halturanan mas grandi. 

Gobierno di Aruba ta gradici tur 
ciudadano admirabel pa nan 
esfuersonan pa progreso, union y 
compasion. 


Gobierno di Aruba ta manda 
deseonan di un Pasco yena di 
alegria y un Aña Nobo yena di 
bon promesanan. 


Noa bun pria 


AÑA DI UNION Y POSITIVISMO! 


